Bitter min het in dié kerkgenootskap verander | Netwerk24
Bitter min het in dié kerkgenootskap verander
Deur Charl Adams, Century City 01 Mei 2019 00:00
Vroeër het ek ds. Riaan de Villiers geloof vir sy bereidwilligheid om saam met ander gelowe te bid vir vrede en was ek aanvanklik opgewonde dat ook ds. Nelis Janse van Rensburg, moderator van die NG Kerk, aangedui het ook hy sou die gesamentlike biddiens bywoon.
Groot was my teleurstelling toe ek moes verneem dat Janse van Rensburg intussen besluit het om nié deel te neem nie, dat “gesamentlike aanbidding tussen verskillende godsdienste vreemd is aan ons tradisie”.
Hierdie toedrag van sake is pro­blematies en dui op ’n diep weerstandigheid in wit Afrikaner-geledere om uit te reik na ander kulture en ge­samentlik probleme te oorkom wat almal vandag in die gesig staar.
Dit stuur dieselfde boodskap as destyds toe die NG Kerk apartheid in eie geledere omarm het en wys my dat bitter min in daardie kerkgenootskap verander het.
Meer oor: Nelis Janse Van Rensburg | My Stem